钦定古今图书集成/明伦汇编/氏族典/第619卷 > 《郑樵通志》 > 乞伏干归
## 钦定古今图书集成/明伦汇编/氏族典/第619卷 > 《郑樵通志》 > 乞伏干归

按《晋书乞伏国仁载记》：“干归，国仁弟也。雄武英杰，沈
雅有度量。国仁死，其群臣咸推干归为大都督、大将
军、大单于、河南王，赦其境内，改元曰太初，立其妻边
氏为王后，遂迁于金城。太元十四年，苻登遣使署干
归大将军、大单于、金城王。时登为姚兴所逼，遣使请
兵，进封干归梁王，命置官司，纳其妹东平长公主为”
《梁王后》，《干归》遣其前将军乞伏《益州》冠军翟率骑
二万救之，会登为兴所杀，乃还师。氐王杨定率步骑
四万伐之，干归遣其凉州牧乞伏轲殚、秦州牧乞伏
益州、立义将军诘归拒之，大败，定斩定，尽有陇西、巴
西之地。太元十七年，赦其境内殊死已下，署其长子
炽磐领尚书令左长史。杨定之死也，天水姜乳袭据
上邽，于是遣乞伏益州讨之。益州败，干归赦之。吕光
率众十万，将伐干归，干归乃称藩于光，遣子勃勃为
质，既而悔之，乞伏轲殚奔于吕光。光又伐之，为干归
所败。干归迁于菀川，姚兴伐之，干归自率轻骑数千
候兴，为兴所败，干归遁还菀川，遂走金城，率骑数百
驰至允吾。秃发利鹿孤遣弟傉檀迎干归，处之于晋
兴。干归惧为利鹿孤所害，于是送炽磐兄弟于西平，
干归遂奔长安。姚兴见而大悦，署干归镇远将军、河
州刺史、归义侯，遣干归还镇菀川，尽以部众配之。元
兴元年，炽磐自西平奔长安，姚兴以为振忠将军、兴
晋太守。兴虑干归终为西州之患，因其朝也，兴留为
主客尚书，以炽磐为建武将军，监抚其众。炽磐攻克
枹罕，干归奔还菀川。鲜卑悦大坚降干归，干归遂如
枹罕，留炽磐镇之。义熙三年，僭称秦王，赦其境内，改
元更始。兴遣使署干归征西大将军、河州牧、大单于、
河南王，干归受之，遂称藩于兴。遣炽磐与其次子中
军审虔伐秃发傉檀，败傉檀太子武台于岭南。六年，
为兄子公府所弑，并其诸子十馀人。炽磐与干归弟
广武智达、阳武木奕于讨之。葬《干归》于枹罕，伪谥《武
元王》，在位二十四年。